Document ID: 31998D0071

KOMISSION PÄÄTÖS,
tehty 7 päivänä tammikuuta 1998,
väliaikaisista luetteloista T Osekin tasavallan laitoksista, joista jäsenvaltiot sallivat ihmisravinnoksi tarkoitetun maidon ja maitopohjaisten tuotteiden sekä maidon ja maitopohjaisten tuotteiden, joita ei ole tarkoitettu ihmisravinnoksi, tuonnin, sekä päätösten 97/299/EY ja 97/252/EY muuttamisesta (ETA:n kannalta merkityksellinen teksti) (98/71/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmansien maiden laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna neuvoston päätöksellä 97/34/EY (2), ja erityisesti sen 2 artiklan,
sekä katsoo, että
komission päätöksessä 95/340/EY (3), sellaisena kuin se on viimeksi muutettuna päätöksellä 96/584/EY (4), vahvistetaan luettelo kolmansista maista, joista jäsenvaltiot sallivat maidon ja maitopohjaisten tuotteiden tuonnin,
tässä luettelossa olevien maiden osalta maidon ja maitopohjaisten tuotteiden tuonnissa edellytettävät terveyttä koskevat vaatimukset ja terveystodistukset on vahvistettu komission päätöksessä 95/343/EY (5), sellaisena kuin se on viimeksi muutettuna päätöksellä 97/115/EY (6),
kyseisessä luettelossa olevien maiden osalta maidon ja maitopohjaisten tuotteiden, joita ei ole tarkoitettu ihmisravinnoksi, tuonnilta vaadittavat eläinten terveyttä koskevat vaatimukset ja eläinlääkärintodistukset on vahvistettu komission päätöksessä 95/341/EY (7), sellaisena kuin se on viimeksi muutettuna päätöksellä 96/106/EY (8),
komission päätöksessä 97/299/EY (9) vahvistetaan luettelot T Osekin tasavallan laitoksista, joista jäsenvaltiot sallivat eräiden eläinperäisten tuotteiden tuonnin,
komission päätöksessä 97/252/EY (10), sellaisena kuin se on viimeksi muutettuna päätöksellä 97/666/EY (11), vahvistetaan väliaikaiset luettelot laitoksista, joista jäsenvaltiot sallivat ihmisravinnoksi tarkoitetun maidon ja maitopohjaisten tuotteiden tuonnin,
T Osekin tasavalta on toimittanut komissiolle muutokset luetteloon maitoa ja maitopohjaisia tuotteita koskevista laitoksista,
on tarpeen varmistaa niiden päätösten yhdenmukaisuus, joissa luettelot laitoksista vahvistetaan,
näin ollen on syytä muuttaa päätökset 97/252/EY ja 97/299/EY, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Täydennetään päätöksen 97/252/EY liite T Osekin tasavallan osalta tämän päätöksen liitteellä I.
2 artikla
1. Jäsenvaltioiden on sallittava maidon ja maitotuotteiden, joita ei ole tarkoitettu ihmisravinnoksi, tuonti liitteessä II olevista T Osekin tasavallan laitoksista.
2. Maidon ja maitotuotteiden, joita ei ole tarkoitettu ihmisravinnoksi, tuontiin sovelletaan edelleen myös muita eläinlääkintäalaa koskevia yhteisön säännöksiä.
3 artikla
Poistetaan päätöksen 97/299/EY liitteen osat 6 ja 7.
4 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä tammikuuta 1998.

Labels: 3
17
18